stanford-oval/wikipedia huggingface dataset:
เคที เบตส์

| เคที เบตส์ |
| --- | --- |
เบตส์เมื่อปี 2015
เกิด: แคทลีน ดอยล์ เบตส์  (1948-06-28) 28 มิถุนายน ค.ศ. 1948 (76 ปี) เมมฟิส รัฐเทนเนสซี สหรัฐ
การศึกษา: มหาวิทยาลัยเซาเทิร์นเมโธดิสต์ (ศล.บ.)
อาชีพ: นักแสดง ผู้กำกับ
ปีปฏิบัติงาน: 1969–ปัจจุบัน
คู่สมรส: โทนี แคมพีซี (สมรส 1991; หย่า 1997)
ญาติ: ฟินิส แอล. เบตส์ (ปู่)
แคทลีน ดอยล์ เบตส์ (อังกฤษ: Kathleen Doyle Bates; เกิด 28 มิถุนายน ค.ศ. 1948) เป็นนักแสดงและผู้กำกับภาพยนตร์ชาวอเมริกัน เธอมีบทบาทเล็กในทั้งในภาพยนตร์และโทรทัศน์ ก่อนที่จะมีชื่อเสียงจากผลงานการแสดงภาพยนตร์เรื่อง อ่านแล้วคลั่ง (1990) ที่เธอได้รับรางวัลทั้งรางวัลออสการ์และรางวัลลูกโลกทองคำในสาขานักแสดงนำหญิงยอดเยี่ยม หลังจากนั้นแสดงนำใน Fried Green Tomatoes (1991) และ รอยรักรอยร้าว (1995) ก่อนที่จะมารับบทมาร์กาเรต บราวน์ ในภาพยนตร์เรื่อง ไททานิค ซึ่งเป็นตัวละครทีมีชีวิตจริงจากประสบอุบัติเหตุเรืออาร์เอ็มเอส ไททานิก ในปี 1912 หลังจากนั้นเธอจึงเริ่มบทบาทเป็นผู้กำกับโดยเฉพาะทางโทรทัศน์เป็นส่วนใหญ่
เธอยังได้รับรางวัลแซกอวอร์ดส จากการแสดงในภาพยนตร์เรื่อง Primary Colors (1998) ซึ่งเธอยังได้รับการเสนอชื่อเข้าชิงรางวัลออสการ์ในสาขานักแสดงสมทบหญิงยอดเยี่ยม เธอยังได้รับการเสนอชื่อเข้าชิงรางวัลออสการ์ในสาขานักแสดงสมทบหญิงยอดเยี่ยมจากเรื่อง About Schmidt (2002) ส่วนผลงานด้านโทรทัศน์ เธอเคยได้รับการเสนอชื่อเข้าชิงรางวัลเอมมีมาแล้ว 7 ครั้ง
ชีวิตช่วงแรก

เบตส์เกิดในเมมฟิส รัฐเทนเนสซี เป็นบุตรคนสุดท้องในจำนวนสามคนของแลงดอน ดอยล์ เบตส์ เป็นวิศวกรรมเครื่องกล และเบอร์ตี แคทลีน (สกุลเดิม ทัลเบิร์ต)[ต้องการอ้างอิง] เป็นแม่บ้าน ปู่ของเธอ ฟินิส แอล. เบตส์ เป็นทนายความและนักเขียน ในขณะที่ทวดของเธอเป็นชาวไอริชที่อพยพไปยังนิวออร์ลีนส์ รัฐลุยเซียนา โดยทำงานเป็นแพทย์ของประธานาธิบดี แอนดรูว์ แจ็กสัน เธอสำเร็จการศึกษาจากโรงเรียนไวต์สเตชันไฮสกูล (1965) และมหาวิทยาลัยเซาเทิร์นเมโธดิสต์ (1969) ซึ่งเธอศึกษาด้านการละครและยังเป็นสมาชิกของสมาคมนักศึกษาหญิง แอลฟาเดลตาพาย (Alpha Delta Pi) เธอย้ายไปนครนิวยอร์กในปี 1970 เพื่อประกอบอาชีพการแสดง นอกจากนี้ เบตส์ยังเป็นศิษย์เก่าของวิลเลียมเอสเปอร์สตูดิโอ ซึ่งเป็นโรงเรียนสอนศิลปะการแสดงในแมนแฮตตัน นครนิวยอร์ก
แหล่งข้อมูลอื่น

เคที เบตส์ ที่อินเทอร์เน็ตมูวีเดตาเบส
เคที เบตส์ ที่อินเทอร์เน็ตบรอดเวย์ดาตาเบส
| ด ค กรางวัลออสการ์ สาขานักแสดงนำหญิงยอดเยี่ยม |
| --- | --- |
1928–1940:  เจเน็ต เกย์เนอร์ (1928)  แมรี พิกฟอร์ด (1929)  นอร์มา เชียเรอร์ (1930)  มารี เดรสส์เลอร์ (1931)  เฮเลน เฮส์ (1932)  แคทารีน เฮปเบิร์น (1933)  โกลแด็ต กอลแบร์ (1934)  เบตตี เดวิส (1935)  ลูอีเซอ ไรเนอร์ (1936)  ลูอีเซอ ไรเนอร์ (1937)  เบตตี เดวิส (1938)  วิเวียน ลีห์ (1939)  จิงเจอร์ รอเจอส์ (1940) 
1941–1960:  โจน ฟอนเทน (1941)  เกรียร์ การ์สัน (1942)  เจนนิเฟอร์ โจนส์ (1943)  อิงกริด เบิร์กแมน (1944)  โจน ครอว์ฟอร์ด (1945)  โอลิเวีย เดอ แฮวีลันด์ (1946)  โลเรตตา ยัง (1947)  เจน ไวแมน (1948)  โอลิเวีย เดอ แฮวีลันด์ (1949)  จูดี ฮอลิเดย์ (1950)  วิเวียน ลีห์ (1951)  เชอร์ลีย์ บูท (1952)  ออดรีย์ เฮปเบิร์น (1953)  เกรซ เคลลี (1954)  แอนนา มาญานี (1955)  อิงกริด เบิร์กแมน (1956)  โจแอนน์ วูดเวิร์ด (1957)  ซูเซิน เฮย์เวิร์ด (1958)  ซีมอน ซีญอแร (1959)  เอลิซาเบธ เทย์เลอร์ (1960) 
1961–1980:  โซเฟีย ลอเรน (1961)  แอนน์ แบนครอฟต์ (1962)  แพตทริเซีย นีล (1963)  จูลี แอนดรูส์ (1964)  จูลี คริสตี (1965)  เอลิซาเบธ เทย์เลอร์ (1966)  แคทารีน เฮปเบิร์น (1967)  แคทารีน เฮปเบิร์น/บาร์บรา สไตรแซนด์ (1968)  แมกกี สมิธ (1969)  เกลนดา แจ็กสัน (1970)  เจน ฟอนดา (1971)  ไลซา มินเนลลิ (1972)  เกลนดา แจ็กสัน (1973)  เอลเลน เบอร์สติน (1974)  หลุยส์ เฟลตเชอร์ (1975)  เฟย์ ดันนาเวย์ (1976)  ไดแอน คีตัน (1977)  เจน ฟอนดา (1978)  แซลลี ฟิลด์ (1979)  ซิสซี สเปเซก (1980) 
1981–2000:  แคทารีน เฮปเบิร์น (1981)  เมริล สตรีป (1982)  เชอร์ลีย์ แม็กเลน (1983)  แซลลี ฟิลด์ (1984)  เจอรัลดีน เพจ (1985)  มาร์ลี แมตลิน (1986)  แชร์ (1987)  โจดี ฟอสเตอร์ (1988)  เจสซิกา แทนดี้ (1989)  เคที เบตส์ (1990)  โจดี ฟอสเตอร์ (1991)  เอ็มมา ทอมสัน (1992)  ฮอลลี ฮันเตอร์ (1993)  เจสซิกา แลงจ์ (1994)  ซูเซิน ซาแรนดอน (1995)  ฟรานเซส แม็คดอร์มานด์ (1996)  เฮเลน ฮันต์ (1997)  กวินเน็ธ พัลโทรว์ (1998)  ฮิลารี สแวงก์ (1999)  จูเลีย โรเบิตส์ (2000) 
2001–ปัจจุบัน:  แฮลลี เบร์รี (2001)  นิโคล คิดแมน (2002)  ชาร์ลิส โตรน (2003)  ฮิลารี สแวงก์ (2004)  รีส วิเธอร์สปูน (2005)  เฮเลน เมียร์เรน (2006)  มารียง กอตียาร์ (2007)  เคต วินสเล็ต (2008)  ซานดรา บุลล็อก (2009)  นาตาลี พอร์ตแมน (2010)  เมริล สตรีป (2011)  เจนนิเฟอร์ ลอว์เรนซ์ (2012)  เคต แบลนเชตต์ (2013)  จูลีแอนน์ มัวร์ (2014)  บรี ลาร์สัน (2015)  เอมมา สโตน (2016)  ฟรานเซส แม็คดอร์มานด์ (2017)  โอลิเวีย โคลแมน (2018)  เรเน เซลเวเกอร์ (2019)  ฟรานเซส แม็คดอร์มานด์ (2020)  เจสซิกา แชสเตน (2021)  มิเชล โหย่ว (2022)  เอมมา สโตน (2023)
เคดีอี

| --- | --- |

ก่อตั้ง: 14 ตุลาคม 1996; 28 ปีก่อน (1996-10-14)
ผู้ก่อตั้ง: Matthias Ettrich
ประเภท: Community
ผลิตภัณฑ์: เคดีอีพลาสมา, ครีตา, ดิจิแคม และอื่นๆ
วิธี: Artwork, development, documentation, promotion, and translation.
เว็บไซต์: kde.org
KDE เป็นชุมชนซอฟต์แวร์เสรี นานาชาติที่พัฒนาซอฟต์แวร์เสรี  ผลงานของเคดีอีที่เป็นที่รู้จักกันดีได้แก่ เคดีอีพลาสมา (ซึ่งเป็นสิ่งแวดล้อมเดสก์ท็อป ของลินุกซ์ดิสทริบิวชัน จำนวนมาก) และแอปพลิเคชันข้ามแพลตฟอร์ม เช่น ครีตา และ ดิจิแคม ที่ทำงานบนยูนิกซ์ (รวมไปถึงระบบปฏิบัติการแบบยูนิกซ์) ไมโครซอฟต์ วินโดวส์ และ แอนดรอยด์ (ระบบปฏิบัติการ)
ประวัติ

KDE ได้รับการก่อตั้งขึ้นเมื่อปี 1996 โดย Matthias Ettrich ซึ่งขณะนั้นเขาเป็นนักศึกษาอยู่ที่ Eberhard Karls University of Tübingen  เขาประสบปัญหากับการทำงานรูปแบบต่าง ๆ  ที่ต้องทำงานกับสภาพแวดล้อมของยูนิกซ์เดกส์ท็อป ซึ่งรูปร่างหน้าตาหรือลักษณะการใช้งานของแต่ละโปรแกรมนั้นแทบจะไม่มีสิ่งที่เหมือนกันอยู่เลย เขาจึงได้เสนอที่จะวางรูปแบบการทำงานขึ้นมาใหม่ ซึ่งไม่ได้เป็นเพียงการทำงานกับโปรแกรมคอมพิวเตอร์ แต่รวมไปถึงสภาพแวดล้อมของเดสก์ท็อป ซึ่งผู้ใช้งานจะสามารถคาดคะเนการทำงานของสิ่งต่าง ๆ บนเดสก์ท็อป และสามารถทำงานได้อย่างราบรื่นมากขึ้น เขาได้เขียนความคิดเห็นนี้ลงใน Usenet และได้รับความสนใจค่อนข้างมาก โครงการ KDE จึงได้เกิดขึ้น
ตั้งแต่ปี พ.ศ. 2552 ชื่อ KDE ไม่ได้หมายถึง K Desktop Environment อีกต่อไป แต่หมายถึงชุมชนที่ผลิตซอฟต์แวร์เหล่านั้นออกมาแทน
การเปิดตัวซอฟต์แวร์

| เวอร์ชัน | วัน | ข้อมูลเพิ่มเติม |
| --- | --- | --- |
|  | 14 ตุลาคม 2539 | มีการประกาศการพัฒนาเคดีอีเป็นครั้งแรก |
| K Desktop Environment 1 | 12 กรกฎาคม 2541 |  |
| K Desktop Environment 2 | 23 ตุลาคม 2543 |  |
| K Desktop Environment 3 | 3 เมษายน 2545 |  |
| KDE Software Compilation 4 | 11 มกราคม 2551 |  |
| KDE Plasma 5 | 15 กรกฎาคม 2557 | K Desktop Environment/KDE Software Compilation ถูกแยกออกไปเป็นเคดีอีพลาสมา, เคดีอีเฟรมเวิร์ก และ เคดีอีโปรแกรมประยุกต์ |
มาสคอต

มาสคอตของเคดีอี เป็นมังกรสีเขียวชื่อ Konqi. เคดีอีพลาสมา 5 มาพร้อมกับหน้าตาโฉมใหม่ของ Konqi ซึ่งออกแบบโดยตั๋น ไต้ชาน
Katie เป็นมังกรสาว และเป็นมาสคอตของเหล่าสตรีในเคดีอี
มังกรตัวอื่นๆ ที่มีสีและหน้าที่การงานแตกต่างกันถูกเพิ่มให้กับ Konqi ที่มาพร้อมกับหน้าตาโฉมใหม่ของเขา ซึ่งออกแบบโดยตั๋น ไต้ชาน มังกรแต่ละตัวมีเขาที่คล้ายกับตัวอักษรภาษาอังกฤษที่ระบุบทบาทในเคดีอี
ก่อนหน้านี้เคดีอีมีมาสคอตเป็นพ่อมดชื่อแคนดัล์ฟ (อังกฤษ: Kandalf) เนื่องจากแคนดัล์ฟที่หน้าตาคล้ายกับแกนดัล์ฟ ทำให้ผู้คนคาดเดาว่า แคนดัล์ฟถูกแทนที่เพื่อป้องกันปัญหาด้านลิขสิทธิ์
Matthias Ettrich, ผู้ก่อตั้งเคดีอี
K Desktop Environment 1.0
KDE Software Compilation 4
Antlers
เคนยา (ราชอาณาจักรเครือจักรภพ)

ราชอาณาจักรเครือจักรภพแห่งเคนยา (อังกฤษ: The Commonwealth realm of Kenya) หรือ "เคนยา" เป็นรัฐอธิปไตยที่ดำรงอยู่สั้น ๆ ระหว่างวันที่ 12 ธันวาคม ค.ศ. 1963 ถึง 12 ธันวาคม ค.ศ. 1964 โดยมีสมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระประมุข รัฐนี้ดำรงสถานะก่อนหน้าสาธารณรัฐเคนยา
ภายหลังจากที่สิ้นสุดการปกครองของสหราชอาณาจักรใน ค.ศ. 1963 ทำให้ดินแดนอาณานิคมเคนยาที่มีสถานะเป็นอาณาจักรในเครือจักรภพ จนถึงการประกาศเป็นสาธารณรัฐเมื่อวันที่ 12 ธันวาคม ค.ศ. 1964. ซึ่งเป็นรัฐเอกราชที่มีพระมหากษัตริย์ (สมเด็จพระราชินีนาถเอลิซาเบธที่ 2) เป็นประมุขแห่งรัฐ เป็นไปตามพระราชบัญญัติว่าด้วยการสืบราชสันตติวงศ์ ค.ศ. 1701. และมีข้าหลวงต่างพระองค์ มัลคอล์ม แมคดอนัลด์ เป็นผู้สำเร็จราชการแทน
โจโม เกนยัตตา ดำรงตำแหน่งนายกรัฐมนตรี (และ หัวหน้ารัฐบาล). ในช่วงระยะเวลานั้น สมเด็จพระราชินีนาถเอลิซาเบธที่ 2 เสด็จเยือนเคนยาในวันที่ 6 กุมภาพันธ์ 1952 ก่อนการประกาศเอกราช และภายหลังเสด็จเยือนไปยังสาธารณรัฐเคนยาหลายครั้ง
เคนยาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพ ส่งผลให้นายกรัฐมนตรีเคนยาคนแรก โจโม เกนยัตตา ขึ้นดำรงตำแหน่งเป็นประธานาธิบดีคนแรกของสาธารณรัฐ
อ่านเพิ่ม

"Kenya: Archontology". Archontology.org. 2011-04-30. สืบค้นเมื่อ 2017-01-26.
"Kenya: Heads of State: 1963-1964". Archontology.org. สืบค้นเมื่อ 2017-01-26.
"Kenya: Governors-General: 1963-1964". Archontology.org. สืบค้นเมื่อ 2017-01-26.
"Kenya: Heads of State: 1964-2017". Archontology.org. สืบค้นเมื่อ 2017-01-26.
"Kenya: Polity Style: 1963-2017". Archontology.org. สืบค้นเมื่อ 2017-01-26.
"Kenya: Sources". Archontology.org. สืบค้นเมื่อ 2017-01-26.
"Orders of the Day – Kenya Republic Bill: 1 Feb 1965: House of Commons debates". TheyWorkForYou. สืบค้นเมื่อ 2017-01-26.
แม่แบบ:Hansard
ค่าปฏิกรรมสงคราม

ค่าปฏิกรรมสงคราม (อังกฤษ: war reparations) หมายถึง ของมีค่าที่ต้องจ่ายเป็นค่าชดเชยเพื่อให้ครอบคลุมความเสียหายระหว่างสงคราม โดยทั่วไปแล้ว ค่าปฏิกรรมสงคราม หมายถึงเงินหรือสินค้าเปลี่ยนมือ มากกว่าการถ่ายโอนกรรมสิทธิ์ อย่างเช่น การผนวกดินแดน
การวิพากษ์วิจารณ์

ข้อวิพากษ์วิจารณ์หลักของการจ่ายค่าปฏิกรรมสงครามในประวัติศาสตร์ประกอบด้วย:
เป็นการกระทำที่ใช้ลงโทษประชาชนของฝ่ายแพ้สงคราม มากกว่าจะเป็นการกระทำอย่างเท่าเทียมระหว่างคู่สงครามทั้งสองฝ่าย
ในหลายกรณี จากผลของการจ่ายค่าปฏิกรรมสงคราม รัฐบาลของฝ่ายที่แพ้สงครามมาก่อนมักจะเป็นผู้เริ่มสงครามในภายหลัง โดยที่ประชาชนของประเทศมีบทบาทน้อยมากต่อการตัดสินใจทำสงครามดังกล่าว รวมไปถึงโทษของค่าปฏิกรรมสงครามส่วนใหญ่เกิดขึ้นกับประชาชนผู้บริสุทธิ์
หลังจากสงครามยุติ ประชาชนของฝ่ายแพ้สงครามมักจะประสบกับความยากจนและความขัดสน โทษของค่าปฏิกรรมสงครามจะทำให้ประชาชนยากจนลงไปอีก ซึ่งจะเป็นปัญหาเรื้อรังและอาจเป็นชนวนในระยะยาวของผู้ชนะ
จอห์น เมย์นาร์ด เคนส์ กล่าวว่า ผลกระทบที่เกิดขึ้นต่อเศรษฐกิจโลกจะนำไปสู่ความหายนะ
และยังได้มีการวิพากษ์วิจารณ์ว่า ค่าปฏิกรรมสงครามนั้นเป็นสาเหตุหลักของสงครามโลกครั้งที่สอง เนื่องจากการจ่ายค่าปฏิกรรมสงครามของเยอรมนีตามผลของสนธิสัญญาแวร์ซาย ภายหลังสงครามโลกครั้งที่หนึ่ง ก่อให้เกิดปัญหาทางเศรษฐกิจอย่างหนักในเยอรมนี ทำให้เกิดภาวะเงินเฟ้ออย่างรุนแรงในสาธารณรัฐไวมาร์ และนำไปสู่การก้าวขึ้นสู่อำนาจของพรรคนาซี
ประสบการณ์จากการกำหนดค่าปฏิกรรมสงครามภายหลังสงครามโลกครั้งที่หนึ่งนำไปสู่การแก้ไขปัญหาภายหลังสงครามโลกครั้งที่สอง ซึ่งประเทศผู้ชนะสงครามเรียกเก็บเครื่องจักรและสังหาริมทรัพย์แทนที่จะเป็นเงิน
การจ่ายค่าปฏิกรรมสงครามในปัจจุบัน

หลังจากสงครามอ่าวเปอร์เซีย อิรักได้ยอมรับมติของคณะมนตรีความมั่นคงแห่งสหประชาชาติที่ 687 ซึ่งเป็นการประกาศจำนวนเงินที่อิรักจะต้องรับผิดชอบจากการรุกรานคูเวต คณะกรรมการจ่ายค่าชดเชยแห่งสหประชาชาติ (UNCC) ถูกจัดตั้งขึ้น และมีเงินทุนกว่า 350,000 ล้านดอลล่าร์สหรัฐได้รับการสนับสนุนจากรัฐบาล องค์กรและเอกชน ซึ่งจำนวนเงินดังกล่าว 30% ได้มาจากมูลค่าของน้ำมันที่อิรักมอบให้ตามโครงการน้ำมันแลกอาหาร
รายชื่อค่าปฏิกรรมสงคราม

ค่าปฏิกรรมสงครามโลกครั้งที่หนึ่ง
ค่าปฏิกรรมสงครามโลกครั้งที่สอง
รายชื่อสนธิสัญญาค่าปฏิกรรมสงคราม

สนธิสัญญาปารีส (ค.ศ. 1815) - ฝรั่งเศสจ่ายให้ฝ่ายสัมพันธมิตรในสงครามนโปเลียน
สนธิสัญญารานตะโบ - พม่าจ่ายให้บริษัทอินเดียตะวันออกในสงครามอังกฤษ–พม่าครั้งที่หนึ่ง
สนธิสัญญาแฟรงก์เฟิร์ต (ค.ศ. 1871) - ฝรั่งเศสจ่ายให้เยอรมนีในสงครามฝรั่งเศส-ปรัสเซีย
สนธิสัญญาสยาม–ฝรั่งเศส ร.ศ. 112 - สยามจ่ายให้ฝรั่งเศสในสงครามฝรั่งเศส-สยาม
สนธิสัญญาชิโมโนเซกิ - จีนจ่ายให้ญี่ปุ่นในสงครามจีน–ญี่ปุ่นครั้งที่หนึ่ง
พิธีสารนักมวย - จีนจ่ายให้พันธมิตรแปดชาติในกบฏนักมวย
สนธิสัญญาเบรสท์-ลีตอฟสก์ - โซเวียตรัสเซียจ่ายให้ฝ่ายมหาอำนาจกลางในสงครามโลกครั้งที่หนึ่ง
สนธิสัญญาแวร์ซาย - เยอรมนีจ่ายให้ฝ่ายสัมพันธมิตรในสงครามโลกครั้งที่หนึ่ง
สนธิสัญญาเนอยี-ซูร์-แซน - บัลแกเรียจ่ายให้ฝ่ายสัมพันธมิตรในสงครามโลกครั้งที่หนึ่ง
การสงบศึกมอสโก - ฟินแลนด์จ่ายให้สหภาพโซเวียตในสงครามต่อเนื่อง
การประชุมพ็อทซ์ดัม - เยอรมนีจ่ายให้ฝ่ายสัมพันธมิตรในสงครามโลกครั้งที่สอง
สนธิสัญญาสันติภาพสำหรับอิตาลี ค.ศ. 1947 - อิตาลีจ่ายให้ฝ่ายสัมพันธมิตรในสงครามโลกครั้งที่สอง
สนธิสัญญาซานฟรานซิสโก - ญี่ปุ่นจ่ายให้ฝ่ายสัมพันธมิตรในสงครามโลกครั้งที่สอง
สนธิสัญญาสันติภาพปารีส (ค.ศ. 1947) - ฮังการีจ่ายให้ฝ่ายสัมพันธมิตรในสงครามโลกครั้งที่สอง
สนธิสัญญาสันติภาพปารีส (ค.ศ. 1947) - โรมาเนียจ่ายให้ฝ่ายสัมพันธมิตรในสงครามโลกครั้งที่สอง
ดูเพิ่ม

สนธิสัญญาแฟรงก์เฟิร์ต (ค.ศ. 1871)
สนธิสัญญาแวร์ซาย
การประชุมยัลตา
การประชุมพ็อทซ์ดัม
พิธีสารนักมวย
สนธิสัญญาซานฟรานซิสโก
แหล่งข้อมูลอื่น

The United Nations Compensation Commission เก็บถาวร 2008-09-14 ที่ เวย์แบ็กแมชชีน
Reparations for the gross violations of human rights during the regime of Democratic Kampuchea (the Khmer Rouge) in Cambodia
เคต ฮัดสัน

| เคต ฮัดสัน |
| --- | --- |
ฮัดสันในปี 2012
สารนิเทศภูมิหลัง
เกิด: 19 เมษายน ค.ศ. 1979 เคต แกรี ฮัดสัน
คู่สมรส: คริส โรบินสัน (2000-2007)
คู่ครอง: แมตต์ เบลลามี (2010-2014) (เลิกรา) แดนนี ฟูจิคาวะ (2016-ปัจจุบัน)
บุตร: 3
อาชีพ: นักแสดง, นักเขียน, นักธุรกิจ, แฟชั่นดีไซเนอร์
ปีที่แสดง: 1996-ปัจจุบัน
ลูกโลกทองคำ: นักแสดงสมทบหญิงดีเด่น   2000 Almost Famous
เคต แกรี ฮัดสัน (อังกฤษ: Kate Garry Hudson) เกิดเมื่อวันที่ 19 เมษายน ค.ศ. 1979 เป็นนักแสดงชาวอเมริกัน, นักเขียน, นักธุรกิจและแฟชั่นดีไซเนอร์ ได้รับการเสนอชื่อเข้าชิงรางวัลออสการ์ จากภาพยนตร์เรื่อง Almost Famous ในปี 2000 และเธอเป็นลูกสาวของ โกลดี ฮอว์น นักแสดงฮอลลีวูดชื่อดัง
ประวัติ

เคท ฮัดสัน เกิดเมื่อวันที่ 19 เมษายน ค.ศ. 1979 ในลอสแอนเจลิส เป็น บุตรสาวของนักแสดงสาว โกลดี้ ฮอว์น และนักแสดงตลกทางทีวีในช่วงปี 1970 บิล ฮัดสัน  ซึ่งต่อมาพ่อและแม่ของเธอได้หย่าร้างกัน เมื่อเธออายุได้เพียง 18 เดือน และเติบโตมาด้วยการเลี้ยงดูของแม่และเพื่อนนักแสดงหญิงด้วยกัน คือ เคิร์ท รัสเซล  ฮัดสันได้ตัดสินใจที่จะดำเนินอาชีพทางด้านการแสดงด้วยตัวของเธอเอง เธอจัดตั้งบริษัทขึ้นมาบริษัทหนึ่ง และเป็นแขกรับเชิญในภาพยนตร์ดราม่าทางทีวีเรื่อง Party of Five ในปี 1996
เธอได้เข้าศึกษาในโรงเรียน โรงเรียนศิลปะทิสช์แห่งมหาวิทยาลัยนิวยอร์กได้ แต่ก็พักการเรียนไปหนึ่งปี เพื่อหันไปเน้นด้านการแสดงโดยเฉพาะ และในปี 1998 เธอได้ปรากฏตัวในภาพยนตร์ฟอร์มเล็กเรื่อง Desert Blue แสดงร่วมกับ คริสติน่า ริชซี่ และ เคซี่ แอฟเฟล็ก และในปี 1999 ได้รับบทเด่นในภาพยนตร์เรื่อง 200 Cigarettes ซึ่งเป็นภาพยนตร์คอเมดี้ที่ได้รับเสียงวิพากย์วิจารณ์ไม่ดีเลย
ในปี 2000 เธอรับงานเป็นนักแสดงสมทบ เป็นนักศึกษาสาวบริสุทธิ์ในมหาวิทยาลัย ในภาพยนตร์สยองขวัญวัยรุ่น เรื่อง Gossip เป็นภาพยนตร์ที่ไม่ประสบความสำเร็เท่าไหร่ แต่ในช่วงสิ้นปี 2000 เธอได้รับเสียงวิจารณ์ในทางที่ดี กับภาพยนตร์เรื่อง Almost Famous ที่ถือว่าเป็นการแสดงที่เรียกว่าสร้างชื่อที่สุด ในบทของ เพนนี เลน ผู้นำกลุ่ม Band-Aids ซึ่งเป็นเรื่องจริงของผู้กำกับและนักเขียนบท คาเมรอน โคร์ว จากภาพยนตร์เรื่องนี้เองทำให้เคตได้รับรางวัลลูกโลกทองคำ และยังได้รับการเสนอชื่อเข้าชิงรางวัลออสการ์ สาขานักแสดงสมทบหญิงดีเด่น อีกด้วย
ในปีเดียวกัน ฮัดสันมีผลงานอีกครั้งของผู้กำกับ โรเบิร์ต อัลท์แมน ในเรื่อง Dr. T and the Women ภาพยนตร์เรื่องนี้ได้แสดงร่วมกับ ริชาร์ด เกียร์ ฟาร์ร่าห์ ฟอว์เซ็ต และลีฟ ไทเลอร์ และในปี 2002 เธอก็มีผลงานในเรื่อง Four Feathers ภาพยนตร์แนวชีวิตในช่วงที่เกิดสงคราม ที่เธอเล่นประกบคู่กับ ฮีธ เลดเจอร์ และในปี 2003 เธอได้รับเสียงตอบรับจากคนดูดีมาก ถึงแม้ว่าในตัวนักวิจารณ์เองจะไม่ใช่ก็ตาม ในภาพยนตร์แนวโรแมนติก ปนคอเมดี้เรื่อง How To Lose A Guy in 10 Days ที่ประกบคู่กับ แม็คธิว แม็คคอนาฮีย์
ชีวิตส่วนตัว

ฮัดสันมีบุตรด้วยกัน 3 คนที่เกิดจากคนละสามีเก่าและแฟนหนุ่มของเธอ เธอได้แต่งงานกับ คริส โรบินสัน นักร้องนำวงร็อก เดอะ แบล็ก โคร์วส เมื่อปี 2000 ที่ฟาร์มปศุสัตว์ในโคโลราโด มีลูกชายด้วยกันชื่อ ไรเดอร์ รัสเซลล์ โรบินสัน (Ryder Russell Robinson) เกิดเมื่อวันที่ 7 มกราคม ค.ศ. 2004 แต่แล้วทั้งคู่ประกาศแยกทางกันเมื่อวันที่ 18 พฤศจิกายน ค.ศ. 2006 และหย่าร้างกันในปี 2007 ต่อมาในปี 2010 ฮัดสันเริ่มออกเดทกับนักดนตรีหนุ่ม แมตต์ เบลลามี เมื่อปี 2010 ฮัดสันให้กำเนิดลูกชายคนที่ 2 ชื่อว่า บิงแฮม ฮอว์น เบลลามี (Bingham Hawn Bellami) เกิดเมื่อปี 2012 ชีวิตรักระหว่างเธอและเบลลามีก็จบลงอย่างเงียบๆเมื่อปี 2014 ปัจจุบันเธอกำลังคบหากับ แดนนี ฟูจิคาวะ นักดนตรีหนุ่มชาวอเมริกันเชื้อสายญี่ปุ่น เมื่อปี 2016 ในวันที่ 6 เมษายน เมษายน 2018 เธอได้ประกาศว่าเธอกำลังตั้งครรภ์กับแฟนหนุ่มของเธอ และในเมื่อวันที่ 2 ตุลาคม 2018 เธอให้กำเนิดลูกสาวคนแรก ชื่อว่า เรนี่ โรส ฟูจิคาวะ (Rani Rose Fujikawa) และในวันที่ 13 กันยายน 2021 ฮัดสันได้ประกาศว่าเธอได้หมั้นกับฟูจิคาวะ
ปัจจุบันเธออาศัยอยู่เมือง นครนิวยอร์ก, ประเทศสหรัฐอเมริกา พร้อมกับแฟนหนุ่มคนปัจจุบันและลูกๆอีก 3 คน และโกลดี แม่ของเธอ เคิร์ต พ่อเลี้ยงของเธอและ โอลิเวอร์และไวแยต พี่ชายและน้องชายต่างพ่อของเธอ
แหล่งข้อมูลอื่น

Kate Hudson ที่อินเทอร์เน็ตมูวีเดตาเบส
Kate Hudson (เคต ฮัดสัน)
เคมีการคำนวณ

เคมีการคำนวณ (อังกฤษ: Computational chemistry) เป็นสาขาหนึ่งของเคมีทฤษฎี (theoretical chemistry) มีความคาบเกี่ยวกันระหว่างวิทยาศาสตร์คอมพิวเตอร์ (computer science) วิชาเคมี (chemistry) วิชาฟิสิกส์ และวิชาคณิตศาสตร์วัตถุประสงค์หลักก็คือการใช้แนวคิดทางทฤษฎีที่พิสูจน์ได้ทางฟิสิกส์และเคมีมาออกแบบหรือสร้างระบบจำลองที่มีประสิทธิภาพ ยกตัวอย่างเช่น ระบบจำลองของแข็ง ระบบจำลองดีเอ็นเอ ระบบจำลองโปรตีน เป็น้ตน ซึ่งในการประมาณการ (approximation) ทางคณิตศาสตร์จะใช้โปรแกรมการคำนวณ (computer program) มาคำนวณ เนื่องจากมีความซับซ้อนและความยุ่งยากทางคณิตศาสตร์มากเกินกว่าที่มนุษย์จะกระทำได้ ซึ่งคอมพิวเตอร์สมรรถนะสูงนี้เองที่เป็นเครื่องมือที่ช่วยให้นักเคมีคำนวณลดระยะเวลาในการ simulation ลงอย่างมากอีกด้วย สำหรับสิ่งที่ต้องการจะศึกษาก็มีปลายรูปแบบแตกต่างกันไป ขึ้นกับระบบนั้น ๆ โดยส่วนมากจะใช้คำนวณหรือศึกษาคุณสมบัติของโมเลกุล (molecule) เช่น
พลังงานทั้งหมด (total energy)
พลังงานจลน์ หรือ พลังงานศักย์
ตำแหน่งของอะตอมหรือโมเลกุลที่เหมาะสม (มีความสเถียร)
ลักษณะไดโพล (dipole) ค่าไดโพล
ควอดรูโพลโมเมนต์ (quadrupole moment)
ความถี่ของการสั่นสะเทือน (vibrational frequencies)
ความไวต่อปฏิกิริยา (reactivity)
สเปกโตรสโคปี่ (spectroscopic quantitities)
ครอสส์ เซกชั่น(ฟิสิกส์) (cross section (physics))
ตัวแปรที่ส่งผลต่อระบบ เช่น อุณหภูมิ (temperature) หรือ ความดัน (pressure) เป็นต้น
| ด ค กสาขาวิชาของเคมี |
| --- | --- | --- |
 ตารางธาตุ  รายชื่อโมเลกุลชีวภาพ  รายชื่อสารประกอบอนินทรีย์  รายชื่อสารประกอบอินทรีย์ 
| เคมีเชิงฟิสิกส์ |  เคมีควอนตัม  เคมีนิวเคลียร์  เคมีเฟมโต  เคมีสถานะแข็ง  เคมีแสง  จลนศาสตร์เคมี  ธรณีเคมี  ฟิสิกส์เชิงเคมี  ไฟฟ้าเคมี  วิทยาศาสตร์พื้นผิว  อุณหเคมี  |  |
| เคมีอินทรีย์ |  เคมีของฟุลเลอรีน  เคมีคลินิก  เคมีชีวภาพ  เคมีชีวอินทรีย์  เคมีพอลิเมอร์  เคมีฟิสิกัลเชิงชีวภาพ  เคมีอินทรีย์เชิงฟิสิกส์  ชีวเคมี  ประสาทชีวเคมี  เภสัชเคมี  เภสัชศาสตร์  เคมีอินทรีย์สังเคราะห์  เคมีของสารผลิตภัณฑ์ธรรมชาติ  |  |
| เคมีอนินทรีย์ |  เคมีของคลัสเตอร์  เคมีเรติคิวลา  เคมีโลหอินทรีย์  ชีวอนินทรีย์เคมี  วัสดุศาสตร์  สารประกอบโคออร์ดิเนชัน  |  |
| เคมีวิเคราะห์ |  การไทเทรต  โครมาโทกราฟี  ผลิกศาสตร์  สเปกโทรสโกปี (ใช้นิวเคลียส นิวเคลียร์แมกเนติกเรโซแนนซ์ ใช้คลื่นแม่เหล็กไฟฟ้า อินฟราเรดสเปกโทรสโกปี รามานสเปกโทรสโกปี อัลตราไวโอเลตสเปกโทรสโกปี)  แมสสเปกโตรเมทรี  การวิเคราะห์ทางเคมีไฟฟ้า (คูลอเมทรี โวลแทมเมทรี โพเทนชิออเมทรี)  แคลอรีเมทรี  |  |
| อื่น ๆ |  การตรวจทางเคมี  เคมีการคำนวณ  เคมีของแอกทิไนด์  เคมีจักรวาล  เคมีเชิงทฤษฎี  เคมีดาราศาสตร์  เคมีดิน  เคมีเปียก  เคมีวิเคราะห์  เคมีศึกษา  เคมีสิ่งแวดล้อม  เคมีสีเขียว  เคมีอาหาร  ซูปราโมเลกุลาร์เคมี  |  |
  หมวดหมู่   สถานีย่อย
เคนนี (อัลบั้ม)

เคนนี (อังกฤษ: Kenny) คือ สตูดิโออัลบั้มลำดับที่ 7 โดยศิลปินชายชาวอเมริกัน เคนนี โรเจอส์ ออกวางขายในสหรัฐอเมริกา ในเดือนพฤศจิกายน โดย United Artists ค.ศ. 1979 มีซิงเกิล Coward of the County และ You Decorated My Life ที่เป็นที่รู้จัก
เพลง "Tulsa Turnaround" เป็นเพลงเก่าที่อัดไว้กับวง เดอะเฟิร์สอิดิชั่น มาอัดใหม่อีกครั้ง
เพลง Goodbye Marie ได้ถูกนำไปร้องใหม่ภายหลังโดยศิลปินชื่อ Bobby Goldsboro และตัดเป็นซิงเกิลในปีค.ศ. 1981
อัลบั้มนี้สามารถขึ้นถึงอันดับ 5 ใน ชารต์เพลงป๊อปของอเมริกา และ อันดับ 1 ในเพลงคันทรี (ระยะเวลารวมทั้งหมด 25 สัปดาห์) อัลบั้มนี้สามารถ ขึ้นถึงท๊อปเท็นในชาร์ตเพลงป๊อป ในอังกฤษ
อัลบั้มนี้ได้มีการนำออกมาจัดจำหน่ายใหม่อีกครั้ง ในปี 2007 รวมทั้ง 2 อัลบั้มในซีดี 1 แผ่น อีกอัลบั้มคือ Kenny Rogers (ชื่อเดียวกับตัวศิลปิน) จากปี 1976
Sleevenotes ภายในซีดีที่จัดจำหน่ายใหม่ ปี 2009 ของ Edsel record label  คริส โบลตัน ผู้เขียนชีวประวัติ เขียนว่า "เพลงทุกเพลงในอัลบั้มนี้บ่งบอกความเป็นตัวตนของ เคนนี โรเจอส์"
สตีเฟ่น โทมัส เออลีไวน์ กล่าวว่า อัลบั้มนี้เป็นการผสมผสานระหว่างเพลงคันทรีและดิสโก้เข้าด้วยกัน
อัลบั้มนี้มียอดขายทั่วโลกมากกว่า 22 ล้านชุดในปัจจุบัน
รายชื่อเพลง

"You Turn the Light On" 3:03 (L. Anderson, Sean Geyer)
You Decorated My Life 3:38 (Deborah Kay Hupp, Robert E. Morrison)
"She's a Mystery" 2:54 (Larry Keith, Steve Pippin)
Goodbye Marie 2:47 (Dennis Linde, Mel McDaniel)
"Tulsa Turnaround" 2:52 (Larry Collins, Paul Cotton, Alex Harvey)
"I Want to Make You Smile" 3:20
"Santiago Midnight Moonlight" 3:14 (John Porter McMeans)
"One Man's Woman" 3:45 (Steve Glassmeyer)
"In and Out of Your Heart" 3:23 (Thomas Cain, Randy Cullers, Dennis Linde, Alan Rush)
"Old Folks" 2:44 (Willard Robison)
Coward of the County 4:22 (Roger D. Bowling, Billy Ed Wheeler)
ชาร์ต

| ชาร์ต (1979) | สูงสุด อันดับ |
| --- | --- |
U.S. Billboard Top Country Albums: 1
U.S. Billboard 200: 5
Canadian RPM Country Albums: 1
Canadian RPM Top Albums: 1
เคปเลอร์-10

| ข้อมูลสังเกตการณ์  ต้นยุคอ้างอิง J2000      วิษุวัต J2000 |
| --- | --- |
กลุ่มดาว: กลุ่มดาวมังกร

ไรต์แอสเซนชัน: 19h 02m 43s
เดคลิเนชัน: +50° 14′ 29″
ความส่องสว่างปรากฏ (V): 10.960
มาตรดาราศาสตร์
ระยะทาง: 564 ly  (173 pc)
คุณสมบัติ
ชนิดสเปกตรัม: G
รายละเอียด

มวล: 0.895 ± 0.06 M☉
รัศมี: 1.056±0.021 R☉
อุณหภูมิ: 5627 ± 44 K

ชื่ออื่น
 KOI 72, KIC 11904151, GSC 03549-00354, 2MASS J19024305+5014286 
เคปเลอร์-10 (อังกฤษ: Kepler-10) หรือชื่อเดิม KOI-72 เป็นดาวฤกษ์ที่ตั้งอยู่ในกลุ่มดาวมังกร อยู่ห่างจากโลกออกไปใน 173 พาร์เซก (564 ปีแสง) เป็นดาวฤกษ์เล็กน้อยกว่าเล็กน้อย และเย็นเล็กน้อยกว่าดวงอาทิตย์ มีอายุประมาณ 11,900,000,000 ปีหรือเกือบ 2.6 เท่าอายุของดวงอาทิตย์ เคปเลอร์-10 เป็นระบบดาวเคราะห์ที่มีดาวเคราะห์อย่างน้อย 2 ดวง คือ เคปเลอร์-10บี และเคปเลอร์-10ซี
ระบบดาวเคราะห์

เคปเลอร์-10ซี เป็นดาวเคราะห์นอกระบบที่ค้นพบ โดย ภารกิจเคปเลอร์ของนาซ่า ในวงโคจรเคปเลอร์-10 การวัดของตัวชี้ให้เห็นว่ามันมีมวล 0.063 MJ ของมวลมากที่สุด และมีรัศมี 0.199 RJ (2 รัศมีของโลก) เคปเลอร์-10ซี โคจรรอบดาวเคปเลอร์-10 ที่ระยะ 0.24 AU ทุกๆ 42.29 วัน
| ดาวเคราะห์ (ตามลำดับจากดาว) | มวล | กึ่งแกนเอก (AU) | คาบการโคจร (วัน) | ความเยื้องศูนย์กลาง | ความเอียงของวงโคจร | รัศมี |
| --- | --- | --- | --- | --- | --- | --- |
| บี | 4.6±1.2 M⊕ | 0.01684 | 0.837495 | 0 | — | 1.416 R⊕ |
| ซี | < 20 M⊕ | 0.2407 | 42.29485 | 0 | — | 2.227 R⊕ |
เคมีนิวเคลียร์

เคมีนิวเคลียร์ (อังกฤษ: nuclear chemistry) เป็นสาขาย่อยของวิชาเคมีที่เกี่ยวข้องกับกัมมันตภาพรังสี (radioactivity) กระบวนการนิวเคลียร์ และคุณสมบัติทางนิวเคลียร์ สามารถแบ่งเป็นสาขาย่อยได้ดังนี้
เคมีกัมมันตภาพรังสี (radiochemistry) เป็นสาขาที่เกี่ยวข้องกับการใช้กัมมันตภาพรังสีเพื่อการศึกษาปฏิกิริยาเคมีธรรมดา
การใช้เทคนิคจากวิชาเคมีเพื่อศึกษาปฏิกิริยานิวเคลียร์เช่นนิวเคลียร์ฟิสชั่น (nuclear fission) และนิวเคลียร์ฟิวชั่น (nuclear fusion)
ไอโซโทปิคเคมี (isotopic chemistry) เกี่ยวข้องกับผลของมวลนิวเคลียร์ต่อปฏิกิริยาเคมีและคุณสมบัติของสารประกอบเคมี
นิวเคลียร์แมกเนติกรีโซแนนซ์ (nuclear magnetic resonance - NMR) หรือ สเปกโตรสโคปิกเคมี เป็นการจำแนกอะตอมโดยการสังเกตแกนการหมุนของอะตอมเมื่อดูดซับพลังงานเข้าไป
| ด ค กสาขาวิชาของเคมี |
| --- | --- | --- |
 ตารางธาตุ  รายชื่อโมเลกุลชีวภาพ  รายชื่อสารประกอบอนินทรีย์  รายชื่อสารประกอบอินทรีย์ 
| เคมีเชิงฟิสิกส์ |  เคมีควอนตัม  เคมีนิวเคลียร์  เคมีเฟมโต  เคมีสถานะแข็ง  เคมีแสง  จลนศาสตร์เคมี  ธรณีเคมี  ฟิสิกส์เชิงเคมี  ไฟฟ้าเคมี  วิทยาศาสตร์พื้นผิว  อุณหเคมี  |  |
| เคมีอินทรีย์ |  เคมีของฟุลเลอรีน  เคมีคลินิก  เคมีชีวภาพ  เคมีชีวอินทรีย์  เคมีพอลิเมอร์  เคมีฟิสิกัลเชิงชีวภาพ  เคมีอินทรีย์เชิงฟิสิกส์  ชีวเคมี  ประสาทชีวเคมี  เภสัชเคมี  เภสัชศาสตร์  เคมีอินทรีย์สังเคราะห์  เคมีของสารผลิตภัณฑ์ธรรมชาติ  |  |
| เคมีอนินทรีย์ |  เคมีของคลัสเตอร์  เคมีเรติคิวลา  เคมีโลหอินทรีย์  ชีวอนินทรีย์เคมี  วัสดุศาสตร์  สารประกอบโคออร์ดิเนชัน  |  |
| เคมีวิเคราะห์ |  การไทเทรต  โครมาโทกราฟี  ผลิกศาสตร์  สเปกโทรสโกปี (ใช้นิวเคลียส นิวเคลียร์แมกเนติกเรโซแนนซ์ ใช้คลื่นแม่เหล็กไฟฟ้า อินฟราเรดสเปกโทรสโกปี รามานสเปกโทรสโกปี อัลตราไวโอเลตสเปกโทรสโกปี)  แมสสเปกโตรเมทรี  การวิเคราะห์ทางเคมีไฟฟ้า (คูลอเมทรี โวลแทมเมทรี โพเทนชิออเมทรี)  แคลอรีเมทรี  |  |
| อื่น ๆ |  การตรวจทางเคมี  เคมีการคำนวณ  เคมีของแอกทิไนด์  เคมีจักรวาล  เคมีเชิงทฤษฎี  เคมีดาราศาสตร์  เคมีดิน  เคมีเปียก  เคมีวิเคราะห์  เคมีศึกษา  เคมีสิ่งแวดล้อม  เคมีสีเขียว  เคมีอาหาร  ซูปราโมเลกุลาร์เคมี  |  |
  หมวดหมู่   สถานีย่อย